ตลาดหุ้นเอเชียปรับตัวลงเช้านี้ หลังตลาดหุ้นนิวยอร์กอ่อนแรง
ตลาดหุ้นเอเชียปรับตัวลงในช่วงเช้าวันนี้ โดยได้รับแรงกดดันจากตลาดหุ้นนิวยอร์กที่ปิดตลาดในแดนลบเมื่อคืนนี้ ขณะที่หุ้นกลุ่มธุรกิจสุขภาพและหุ้นกลุ่มวัสดุร่วงลง
22 ต.ค. 2558

ผู้สื่อข่าวรายงานว่า ตลาดหุ้นเอเชียปรับตัวลงในช่วงเช้าวันนี้ โดยได้รับแรงกดดันจากตลาดหุ้นนิวยอร์กที่ปิดตลาดในแดนลบเมื่อคืนนี้ ขณะที่หุ้นกลุ่มธุรกิจสุขภาพและหุ้นกลุ่มวัสดุร่วงลง
โดยดัชนี MSCI Asia Pacific ลดลง 0.3% แตะ 134.17 จุด เมื่อเวลาประมาณ 9.00 น.ตามเวลาโตเกียว
ขณะที่ ดัชนี NIKKEI 225 ตลาดหุ้นญี่ปุ่นเปิดวันนี้ที่ 18,443.69 จุด ลดลง 110.59 จุด, ดัชนี SSE Composite ตลาดหุ้นจีนเปิดวันนี้ที่ 3,292.29 จุด ลดลง 28.39 จุด, ดัชนี HSI ตลาดหุ้นฮ่องกงเปิดวันนี้ที่ 22,795.58 จุด ลดลง 193.64 จุด, ดัชนี TAIEX ตลาดหุ้นไต้หวันเปิดวันนี้ที่ 8,600.40 จุด ลดลง 8.83 จุด
ขณะเดียวกัน ดัชนี KOSPI ตลาดหุ้นเกาหลีใต้เปิดวันนี้ที่ 2,040.43 จุด ลดลง 2.55 จุด, ดัชนี FTSE STI ตลาดหุ้นสิงคโปร์เปิดวันนี้ที่ 3,026.40 จุด เพิ่มขึ้น 0.70 จุด, ดัชนี FBMKLCI ตลาดหุ้นมาเลเซียเปิดวันนี้ที่ 1,701.69 จุด ลดลง 5.42 จุด
ทั้งนี้ภาวะการซื้อขายในตลาดเอเชียได้รับแรงกดดันจากการปิดลบของตลาดหุ้นนิวยอร์กเมื่อคืนนี้ โดยดัชนีดาวโจนส์อ่อนแรงลง 0.28% เนื่องจากนักลงทุนเทขายหุ้นกลุ่มพลังงาน หลังจากราคาน้ำมันดิบปรับตัวลง นักลงทุนจับตาดูข้อมูลเศรษฐกิจที่สำคัญของสหรัฐในคืนนี้ตามเวลาไทย รวมถึงจำนวนผู้ขอรับสวัสดิการว่างงานครั้งแรกรายสัปดาห์, ดัชนีกิจกรรมการผลิตทั่วประเทศเดือนก.ย.จากเฟดชิคาโก, ยอดขายบ้านมือสองเดือนก.ย., ดัชนีชี้นำเศรษฐกิจเดือนก.ย.จาก Conference Board